Super Smash Bros. Ultimate

Super Smash Bros. Ultimate (eller bare SSBU) er et slåssespill utviklet av Bandai Namco Studios og Sora Ltd., og utgitt av Nintendo til Nintendo Switch. Det ble utgitt internasjonalt den 7. desember 2018.

Spillet ble først annonsert 8. mars 2018. Tittelen og klipp fra spillet ble kunngjort 11. juni 2018. Det inneholder alle karakterer fra de tidligere spillene i Super Smash Bros.-serien og har støtte for Nintendo GameCube-håndkontrollere via en adapter. Spillet inneholder nærmere 900 lydspor, 103 arenaer og muligheten for å veksle mellom to ulike arenaer under kamper.

Nye figurer i Super Smash Bros. Ultimate er blant andre Inklings fra Splatoon, Ridley fra Metroid, Simon og Richter fra Castlevania, King K. Rool fra Donkey Kong Country, Isabelle fra Animal Crossing og Incineroar fra Pokémon Sun og Moon. Spillet introduserer også såkalte «echo fighters», kopier av eksisterende figurer, som Daisy fra Super Mario Land og Dark Samus fra Metroid Prime 2: Echoes.

Referanser

Eksterne lenker 
 

Videospill fra 2018
Super Smash Bros.
Slåssespill
Nintendo Switch-spill
Videospill utviklet i Japan
D.I.C.E. Awards-vinnere
Golden Joystick Awards-vinnere